**Poštovane dame i gospodo.**

**Poštovani potpredsjedniče Skupštine Crne Gore, Gvozdenoviću,**

**Uvažena ministarko javne uprave u Vladi Crne Gore, Pribilović,**

**Uvaženi predstavnici ministarstava, državnih organa i Privredne komore.**

**Uvažene ekselencije.**

**Poštovani gradonačelnici Glavnog grada i prijestonice, kolege predsjednici Opština i predsjednici Skupština opština iz Crne Gore.**

**Poštovani generale Boškoviću iz Ministarstva odbrane i komandante Mornarice Vojske Crne Gore, kapetane fregate Tomanoviću.**

**Cijenjeni predsjedniče SUBNOR-a i antifašista Crne Gore Hodžiću.**

**Poštovani odbornici Skupštine opštine Bar i dosadašnji predsjednici opštine.**

**Uvaženi predstavnici institucija i vjerskih zajednica.**

**Poštovani predstavnici prijateljskih gradova: Bora, Banja Luke, Kragujevca, Kule, Malog Iđoša, Novog Pazara, Požarevca, Resena, Velike Kladuše, te Zajednice Crnogoraca u Albaniji i Matice Crne Gore u Republici Sjevernoj Makedoniji.**

.

**Poštovani predstavnici medija.**

**U ovom svečanom trenutku, kada slavimo jubilej, 75. godina od oslobođenja Bara, izuzetno mi je zadovoljstvo što vas sve mogu srdačno pozdraviti i poželjeti vam dobrodošlicu.**

**Obilježavajući ovaj jubilej, ne možemo a da se ne prisjetimo onih koji su, prije 75 godina, dostojanstveno stajali na braniku otadžbine, ubijeđeni da je njihova ideja jedina ispravna i vrijedna podnošenja žrtve. I bila je. Na tome im moramo biti vječno zahvalni. Nisu se samo borili za antifašističke ideale - borili su se da bi sačuvali ono što je Bar i prije i poslije njih vjekovima gradio i baštinio - međusobno razumijevanje, poštovanjerazličitosti i skladan suživot.**

**Različiti periodi sa sobom nose i različite izazove. Nama danas ostaje za nauk da njegujemo vrijednosti antifašističke tradicije, ali i da krupnim koracima, na temelju borbe naših predaka i na temelju savremene i nezavisne Crne Gore gradimo bolju budućnost za sve naše građane.**

**Upravo se bolja budućnost ogleda u ekonomskom razvoju, realizaciji kapitalnih projekata, stvaranju novih proizvoda koji će Baru dati novu vrijednost, kakvu on i zaslužuje.**

**Jubileji se obilježavaju radi postovanja prošlosti i nezaborava. Ovaj posebni 75, jubilej našeg grada prilika je da se podsjetimo i svih onih dostignuća u periodu između dva praznika.**

**Prihvatajući činjenicu da će naša jedina legitimacija biti izgradnja infrastrukture i ravnomjeran razvoj svih djelova naše opštine, opredijelili smo se za koračanje po dobro utabanim stazama i nastavili sa aktivnostima koje za cilj imaju riješavanje životnih pitanja naših sugrađana. Radovi na izgradnji rezervoara Zaljevo 1 sa priključkom na Regionalni vodovod i pripadajućom mrežom su u završnoj etapi a potpisan je i ugovor za fazu II kojom se iz sredstava kapitalnog budžeta planira izgradnja mreže do domaćinstava u naselju Sveti Ivan. Do kraja godine očekujemo i zaključenje ugovora i početak radova na prvoj trasi vodovodne i kanalizacione mreže sa priključkom na regionalni vodovod za naselje Veliki Pijesak čime ćemo riješiti višegodišnju problematiku elitnih turističkih objekata Ruža Vjetrova i Kalamper. Kroz završetak započetih radova na izgradnji pumpne stanice Volujica zaokružićemo investiciono ulaganje u iznosu od preko 3,6 mil eura u novu vodovodnu i kanalizacionu mrežu i stvoriti pretpostavke za novu etapu sistemskog razvoja vodovodne i kanalizacione mreže na svim bezvodnim područjima.**

**U dijelu uređenja javnih površina i unaprijeđenja putne infrastrukture do kraja godine očekujemo realizaciju ili početak realizacije investicija u vrijednosti od preko 3 mil eura od kojih posebno ističem most na Reni vrijednosti cca 140 000 eura i nadvožnjak ka Bjelišima procijenjene vrijednosti 1,6 mil eura kojima se značajno poboljšava saobraćajna povezanost ka urbanom gradskom jezgru. Zahvaljujući podršci Vlade Crne Gore koja je prihvatila višegodišnju inicijativu Opštine Bar za prekategorizaciju putnih pravaca od Virpazara do Biskupade i od Biskupade do Kameničkog mosta otvorićemo prostore koji su prirodno bogatsvo naše Opštine, učiniti naš Bar destinacijom još dostupnijom za turističke posjete i ponuditi novu razvojnu perspektivu krajevima naše opštine bogatim brojnim i vrijednim stanovništvom .**

**Tradicionalno gostroprimstvo Bara i barana ove godine je dokazano na djelu, kroz domaćinstvo Igara malih zemalja koje su bile svojevrsna prilika da u saradnji sa COK-om i FSCG-om adaptiramo sportska borilišta na Madžarici i realizujemo najveću investiciju na ovim objektima od osnivanja SRC prije 33 godine u ukupnom iznosu blizu 530 000 eura.**

**Zahvaljujući Vladi Crne Gore, odnosno Ministarstvu poljoprivrede, uz podršku Uprave javnih radova i Opštine, nedavno su započeti radovi na izgradnji Kuće Maslina u Starom Baru, vrijednosti blizu milion eura, objekta koji će unaprijediti uslove za rad maslinara, kreirati nove proizvodne pogone, biti turistički i edukativni centar.**

**U saradnji sa Ministarstvom kulture, uspješno nastavljamo da revitalizujemo objekte u Starom gradu, simbolu naše kulture i postojanosti, kroz adaptaciju Palate 85, u vrijednosti radova od 257.000 eura, koja će postati Kreativni hub, kao i kroz završetak radova na Arhiepiskopskoj palati.**

**U oblasti prostornog planiranja, nakon skoro deceniju, od donošenja odluke o njegovoj izradi, usvojen je Prostorno-urbanistički plan Bara, koji će omogućiti nastavak intenzivnog uključivanja Opštine Bar u privredne, saobraćajne i društvene tokove Crne Gore, ravnomjeran i održiv prostorni razvoj, razvoj ruralnih područja i grada, kao i očuvanju i zaštiti životne sredine.**

**Da idemo u pravcu kreiranja novih radnih mjesta na održivim osnovama potvrda su i opredijeljena sredstva Budžetom Opštine Bar, u iznosu od 100 000 € za ravoj preduzetništva i 35 000 € za razvoj ženskog preduzetništva.**

**Uz kontinuiranu podršku našim poljoprivrednim proizvodjačima, kojima smo u 2018. i u toku 2019. godine, kroz podsticajne mjere isplatili blizu 300 000 €, kreiramo novu etapu privrednog razvoja naše Opštine.**

**Lokalna uprava je učinila značajan iskorak po pitanju unaprijeđivanja saradnje sa civilnim sektorom. Nakon dužeg perioda, potpisani su Ugovori sa nevladinim organizacijama kojima su odobrena sredstva za finansiranje projekata i programa, u iznosu od skoro 70.000,00 €.**

**Suočeni sa mnogim izazovima u prethodnoj godini, koristim priliku da se zahvalim svim saradnicima u lokalnoj upravi i opštinskim preduzećima, koji su svojim radom i zalaganjem veoma posvećeno i uspješno odgovorili na sve zadatke koji su pred njih stavljeni, ali i odbornicima u Skupštini opštine Bar, koje je, uprkos različitim stavovima, povezivala univerzalna nit da je Bar i njegov razvoj iznad svega.**

**Poštovane Baranke i Barani,**

**Tri četvrtine vijeka je od oslobođenja Bara, i cijele naše države. Podsjetimo se koliko sreće i zadovoljstva donosi život u miru i slobodi, kojinam omogućavaju da doživimo razvoj svoga grada i svoje zemlje. Uz ponos što, kao generacije savremenika hrabrih boraca i antifašista, baštinimo i jednaku težnju svih prethodnih generacija slobodarskim vrhovima. Jer sloboda je najviši vrh-Crne Gore.**

**Upućujem vam iskrene čestitke povodom jubileja, 75 godina od oslobođenja Bara, uvjeren da ćemo u narednom periodu jednako kao i do sada, posvećeno i predano, u saradnji sa drugim granama vlasti, uspješno odgovoriti svim izazovima, kako u pogledu realizacije projekata i valorizacije resursa, tako i stvaranja ambijenta u kojem će lokalna uprava nastaviti da bude pouzdan partner svima vama.**

**Za dosadašnji razvoj Bara, uvijek su bili zaslužni ljudi, koji su svojim posvećenim radom i pregalaštvom, ostavili neizbrisiv trag u njegovoj istoriji.**

**Tim povodom, na današnjoj svečanosti uručićemo nagradu ”24. Novembar”, priznanje za izuzetan doprinos u različitim oblastima rada i stvaralaštva, od posebnog značaja za Opštinu Bar.**

**Upućujem čestitke današnjim laureatima i pozivam profesora dr Živka Andrijaševića da u ime Žirija za dodjelu nagrade ”24. novembar” saopšti odluku i obrazloženje o nagradjenima.**